דמיינו את עצמכם ישנים עמוק ומתעוררים למראה דמות לא מוכרת שמסתכלת עליכם, לא מדובר בסצנה מסרט אימה, אלא סיפור אהבה מהאגדות. רוצים לדעת במה מדובר?
היפיפיה הנרדמת גרסת המציאות: אלה שטיינברג (27) ושגיא רוזנטל (28) הכירו דרך חבר משותף ובמהלך שלושת השבועות הבאים דיברו רק בטלפון ואפילו לא ראו אחד את השנייה בתמונות. הפגישה הראשונה ביניהם נראית כמו סצנה מהאגדה "היפיפייה הנרדמת", "שגיא הגיע לביתי, העיר אותי משנתי, וכך למעשה התחילה פגישתנו הראשונה", מספרת שטיינברג.
אם חשבתם שהפגישה הייתה מדהימה תדעו שהצעת הנישואים הייתה מדהימה לא פחות והתרחשה בעת טיול בנופי המדבר הקסומים. הטיול עבר בשקט ובנעימות וההפתעה האמיתית הגיעה בסופו, "החלטתי שאני נוהגת, התיישבתי בתא הנהג, וממש עם סגירת החגורה, חיכה לי שגיא, בכריעת ברך על האדמה והוציא את טבעת הנישואין", היא מספרת בהתרגשות. התאהבתם בסיפור? אתם חייבים לראות את התמונות.
"הכרתי את שמעון דהאן דרך הפייסבוק. באחד הימים ראיתי ב'וול' שלי שמלה עוצרת נשימה, פשוטה אך מיוחדת לטעמי. מיד הבנתי שהשמלה שייכת למעצב שמלות הכלה שמעון דהאן. קבעתי איתו פגישה, הגעתי לסטודיו שלו ומיד התאהבתי. מה שמשך אותי זה הטעם, העיצוב ובמיוחד האנרגיות המיוחדות והמשוגעות שיש במקום הזה. התחלנו לחשוב יחד על השמלה הראשונה ובלי ששמנו לב התחלנו לעצב את השנייה. היה לי חשוב שהשמלה שלי תהיה קלילה, נוחה ומשוחררת אך לא פחות חשוב - שתהיה סקסית ומחמיאה. לא רציתי להתחפש אלא להישאר אני, עם הטעם והסגנון שלי ושמעון הגשים לי את החלום".
"המאפרת ומעצבת השיער שלי הייתה מעיין חוגג, מבחינת השיער והאיפור היה לי חשוב להרגיש מיוחדת וזוהרת אך לא מחופשת. מעיין חוגג התעלתה על הציפיות שלי, האיפור היה עדין והשיער אסוף עם טאצ' מרושל. מעיין ליוותה אותי ואת משפחתי כל היום, השרתה רוגע והפיצה אור, כך ידעתי שאני בידיים טובות".
"קנינו את טבעות הנישואים שלנו בחנות התכשיטים 'תכשיטי חביב' בבאר שבע, רציתי את הטבעת הפשוטה והקלה ביותר, שלא תעיב על היהלום בטבעת האירוסין. טבעות הזהב שלנו היו דקות ופשוטות".
"החתונה נערכה במתחם האירועים 'המערה' בבית גוברין. המקום מעוצב כמעין מערה פתוחה ומוקף בקירות מערה עתיקים ואותנטיים. בנוסף המתחם כולל שטחים פתוחים והרבה ירוק וכשהגעתי לגן בפעם הראשונה ישר ידעתי ששם אני רוצה להתחתן. לחתונה הגיעו יותר מ-400 מוזמנים שהפכו את הערב הזה לבלתי נשכח".
"השיר איתו נכנסנו לחופה הוא 'sky full of stars' של להקת קולדפליי. הדי ג'יי שלנו היה בן גוטר מצוות 'פיינל דראם' שהרים את הרחבה באוויר".
"הצטלמנו בשדות החוחובה שמסביב לקיבוץ חצרים בו אנחנו מתגוררים ובמערות שנמצאות סמוך לקיבוץ בית גוברין. הצלם שלנו היה ליאור סבו מהצוות 'פוזיטיב פוטוגרפי'".
"למען האמת לא היו לי הרבה קשיים בהכנות לחתונה, חברותיי הטובות והמשפחות שלנו נרתמו למשימה באהבה ונתינה אין סופית. אין ספק שבורכנו בחברים טובים ומשפחות מדהימות".
"היינו בטיול קסום בן שבועיים באיטליה, באגמים ובטוסקנה. אלו היו שבועיים של אושר והנאה צרופה".
"אם היה לנו מיליון דולר כנראה שהיינו שוכרים צימרים לבני המשפחה והחברים הקרובים וממשיכים את החגיגה לכל סוף השבוע".